**Kandidātu un pretendentu izslēgšanas nosacījumu piemērošanas rādītāji Metadati**

**Datu apraksts**

Pasūtītāji, kuri piemēro Publisko iepirkumu likumu, Iepirkumu uzraudzības biroja tīmekļvietnē publicētajās iepirkumu publikācijās – paziņojumos par līguma slēgšanas tiesību piešķiršanu un paziņojumos par sociālajiem un citiem īpašiem pakalpojumiem – paziņojumos par līguma slēgšanas tiesību piešķiršanu – norāda tos pretendentus un kandidātus, kuri tiek izslēgti no turpmākās dalības iepirkumā saskaņā ar Publisko iepirkumu likuma attiecīgā panta punktu. Ja pasūtītājs paziņojuma publikācijā apstiprina šādu kandidātu un pretendentu esamību, tiek norādīts likuma panta punkts, uz kura pamata pieteikumu iesniegušais kandidāts vai piedāvājumu iesniegušais pretendents ir izslēgts.

No iepriekš minētajās paziņojumu publikācijās norādītajiem izslēgšanas pamatojumiem tiek atlasīti dati, norādot izslēgšanas pamatojumu skaitu atbilstoši norādītā likuma pantiem.

Norādīts arī kopējais nopublicēto paziņojumu skaits, kopējais saņemto piedāvājumu skaits un par publicēto kopējo pretendentu skaitu aprēķināts īpatsvars pa izslēgšanas pamatojuma panta punktiem.

Rādītāju kopums sniedz vispārēju ieskatu par kandidātu un pretendentu skaitu, kuri izslēgti no iepirkuma saskaņā ar Publisko iepirkumu likuma attiecīgā panta punktu, pasūtītājiem publicējot informāciju par noslēgtajiem iepirkuma līgumiem un vispārīgajām vienošanām. Kopsavilkumā nav ietverti dati par iepirkuma līgumiem vispārīgo vienošanos ietvaros.

Dati iegūti no Publikāciju vadības sistēmas.

**Datu publicēšana**

Dati tīmekļvietnes sadaļā ***Statistika*** zem ***Aktuālie publikāciju rādītāji*** ***/ Saskaņā ar Publisko iepirkumu likumu Kandidātu un pretendentu izslēgšanas nosacījumu piemērošana*** tiek publicēti saskaņā ar aktuālo [datu publicēšanas kalendāru](http://iub.gov.lv/lv/node/556) reizi gadā.

|  |  |  |  |
| --- | --- | --- | --- |
| Statistikas tēma | Dati par periodu | Publicēšanas datums | Piezīmes |
| Kandidātu un pretendentu izslēgšanas nosacījumu piemērošanas rādītāji | par 2019. gadu | 30.01.2020 |  |
| Kandidātu un pretendentu izslēgšanas nosacījumu piemērošanas rādītāji | par 2018. gadu |  | Skat. arhīvā |
| Kandidātu un pretendentu izslēgšanas nosacījumu piemērošanas rādītāji | par 2017. gadu |  | Skat. arhīvā |

**Datu pieejamība**

Apkopotie dati ir pieejami, sākot no 2017. gada.

**Datu izplatīšana**

Gada apkopotie rādītāji ir brīvi pieejami Iepirkumu uzraudzības biroja tīmekļvietnē un Latvijas Atvērto datu portālā. Dati var tikt izmantoti arī dažādās citās publikācijās, norādot atsauces uz iegūtās informācijas avotu.

**Datu izplatīšanas formāts**

Datu izplatīšanas formāts (MS Excel).

**Datu lietotāji**

Finanšu ministrija un citi lietotāji.

**Datu vākšana**

Dati tiek iegūti no šādiem Iepirkumu uzraudzības biroja tīmekļvietnē publicētiem iepirkumu paziņojumiem:

* paziņojumiem par līguma slēgšanas tiesību piešķiršanu un paziņojumiem par sociālajiem un citiem īpašiem pakalpojumiem – paziņojumiem par līguma slēgšanas tiesību piešķiršanu atbilstoši Ministru kabineta 2017. gada 28. februāra noteikumiem Nr. 103 „Publisko iepirkumu paziņojumi un to sagatavošanas kārtība” (spēkā no 01.03.2017.).

**Atskaites periods**

Atskaites periods ir kalendārais gads.

**Klasifikācijas**

Statistikas rādītāju kopumā nav iekļauts iepirkuma nomenklatūras CPV (*Common Procurement Vocabulary*) klasifikators.

**Datu aprēķināšana**

Gada griezumā iegūtie dati tiek saskaitīti un sarindoti pēc likuma panta punkta par izslēgšanas pamatojumu un aprēķināts procentuālais īpatsvars.

**Konfidencialitāte**

Iepirkumu uzraudzības biroja tīmekļvietnē publicētie paziņojumi nesatur konfidenciālus datus.

**Kvalitāte**

Kvalitāte tiek nodrošināta, ievērojot Eiropas Statistikas prakses kodeksa noteiktās prasības.

**Atbilstība**

Apkopotie statistikas rādītāji atbilst lietotāju vajadzībām kopā gada griezumā.

**Precizitāte**

Gada apkopoto datu precizitāte kopumā ir nemainīga.

**Savlaicīgums**

Iepirkumu uzraudzības birojs savlaicīgi, atbilstoši datu publicēšanas kalendāram, publicē apkopotos statistikas datus.

**Salīdzināmība**

Netiek veikta.

**Datu precizēšana**

Nepieciešamības gadījumā attiecīgie iepirkumu paziņojumu publikāciju rādītāji var tikt precizēti, publicējot datu precizēšanas iemeslus.

**Kontakti**

|  |  |
| --- | --- |
| Statistikas iestāde | Iepirkumu uzraudzības birojs |
| E-pasts | [pasts@iub.gov.lv](mailto:pasts@iub.gov.lv) |
| Informācijas departaments | |
| Tālruņa numurs | 67326708 |

**Metadati pēdējo reizi atjaunoti**

30.01.2020.

**Saistītās tēmas**